### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2018. június 21-i ülésének jegyzőkönyvéből*

**29**. **Javaslat Szombathely város területén forgalmi rend változtatásokkal kapcsolatos döntések meghozatalára**

 **Előadó:** Lakézi Gábor, a Városüzemeltetési Osztály vezetője

**220/2018. (VI.21.) GVB számú határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság egyetért azzal, hogy a Középhegyi útra vonatkozóan 30 km/h sebességkorlátozás kerüljön bevezetésre a KRESZ 14. § (1) bek. d) pont szerinti „Sebességkorlátozás” (30. ábra), valamint a KRESZ 16. § (1) bek. q) pont szerinti „Gyermekek” (84. ábra) közúti jelzőtáblák osztott kihelyezésével a mellékletként csatolt rajz szerint.
2. A Bizottság a Festetics utca – Vízmellék utca kereszteződésben a jelenlegi egyenrangú csomópontban a Vízmellék utca elsőbbségét szabályzó „Elsőbbségadás kötelező” (9. ábra) közúti jelzőtábla kihelyezését támogatja.
3. A Bizottság a Szombathely, Kőszegi u. 6203 hrsz-ú ingatlanon tervezett „parkoló lemez” fejlesztése kapcsán a Kőszegi utcában javasolt kétirányú forgalom kialakítását támogatja, felkéri a polgármestert, hogy az átépítéshez szükséges műszaki tervdokumentációt készíttesse el. Az elkészült tervdokumentációt ismertesse, az átépítéshez szükséges fedezet tárgyában készítsen beszámolót a Bizottság részére.
4. A Bizottság az Erdei iskola utca hatékony, teljes keresztmetszetű használhatóságának elősegítésére támogatja az utca páratlan oldalán a KRESZ 15. § (1) bek. a) pont szerinti „Megállni tilos” (60. ábra), az utca páros oldalán a KRESZ 15. § (1) bek. b) pont szerinti „Várakozni tilos” (61. ábra) közúti jelzőtáblák kihelyezését.
5. A Bizottság egyetért a Szombathely, Rumi út és Gábor Áron utca kereszteződésben Rumi út és a Rákóczi Ferenc utca közötti egyirányú szakaszra hatályos súlykorlátozás bevezetésével a KRESZ 14. § (1) bek. l. pont szerinti „7,5 t” jelzésképű „Súlykorlátozás” (38. ábra) kihelyezésével.
6. A Bizottság támogatja, hogy a GYSEV Zrt. Szombathely, Sas u. 7093/5 hrsz-ú telephely kapubejárójában a lekerekítő ívektől 5-5 m távolságban a KRESZ 18. §. (1) bek. k) pont szerinti „járműforgalomtól elzárt terület” (157. ábra) szerinti burkolati jel kerüljön felfestésre.
7. A Bizottság támogatja, hogy a Szombathely városban tervezett Kerékpárosbarát TOP pályázat keretében a Szombathely, Bartók Béla krt. Homok út – Gagarin u. közötti szakaszon az Investment Mérnöki és Fővállalkozó Kft. által készített tervdokumentáció az Innovációs és Technológiai Minisztérium Kerékpáros Koordinációs Főosztály tervzsűrijének kérése alapján kerüljön áttervezésre a burkolat átépítése nélküli, a vonatkozó műszaki előírásoknak és jogszabályoknak megfelelően a 2 x 2 forgalmi sáv 2 x 1 forgalmi sávra, plusz kerékpársávra módosuljon.
8. A Bizottság a Pável Ágoston sétányon a díjmentesen, engedély nélkül parkolók kiszűrése érdekében a javasolt forgalmi rend módosításával, forgalomkorlátozó elemek kihelyezésével a mellékelt rajzok szerint, a Malom utca felől kialakítandó útcsatlakozás kialakításával, a „Mindkét irányból behajtani tilos” közúti jelzőtábla, alatta „Kivéve engedéllyel” kiegészítő tábla kihelyezésével egyetért.

A Bizottság felkéri polgármestert, hogy a fenti jelzésrendszer kialakítására vonatkozó árajánlatot készíttesse el, a fedezet megjelölésére vonatkozó javaslatát a Bizottság következő ülésére terjessze elő.

1. A Bizottság a 146/2018. (IV.23.) GVB. sz. határozat 1. pontját módosítja azzal, hogy a Vadász utcában a 7,5 t súlykorlátozás kerüljön bevonásra az Oroszlán utcai csomópont és a földút közötti szakaszon.
2. A Bizottság egyetért azzal, hogy a Szombathely, Dob u. 1. szám előtt súlykorlátozás kerüljön bevezetésre 3,5 t jelzésképű KRESZ 14. § (1) bek. l) pont szerinti „Súlykorlátozás” (38. ábra) közúti jelzőtábla kihelyezésével.
3. A Bizottság felkéri a Városüzemeltetési Osztályt, hogy a Krúdy Óvoda melletti úton a forgalom csillapítása érdekében javaslatot dolgozzon ki.
4. A Bizottság a Pável Ágoston sétányon a díjmentesen, engedély nélkül parkolók kiszűrése érdekében a javasolt forgalmi rend módosításával, forgalomkorlátozó elemek kihelyezésével a mellékelt rajzok szerint, a Kisfaludy utca felől kialakítandó útcsatlakozás kialakításával, a „Mindkét irányból behajtani tilos” közúti jelzőtábla, alatta „Kivéve engedéllyel” kiegészítő tábla kihelyezésével egyetért.
5. Bizottság felkéri a polgármestert, hogy az 1-9. pontban foglalt döntések érdekében a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

 Illés Károly, alpolgármester

 (a végrehajtásért: Lakézi Gábor, a Városüzemeltetési Osztály vezetője)

**Határidő:** 1-2., 4-7., 9. 10. pont: 2018. július 31.

 3. pont: 2018. november 30.

 8. pont: a soron következő bizottsági ülés

Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető